CELEX: 31995R1202
Language: ro
Date: 1995-05-29 00:00:00
Title: Regulamentul (CE) nr. 1202/95 al Comisiei din 29 mai 1995 de modificare a anexelor I și III la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare

15/Volumul 03
            
            
               RO
            
            
               Jurnalul Ofícial al Uniunii Europene
            
            
               115
            
         31995R1202
   
               L 119/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1202/95 AL COMISIEI
   
   din 29 mai 1995
   de modificare a anexelor I și III la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul Consiliului (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 1201/95 al Comisiei (2), în special articolul 13,
   întrucât, în situațiile în care autoritățile publice solicită utilizarea produselor fitofarmaceutice de sinteză neincluse în anexa II partea B, datorită riscurilor grave pe care le prezintă o boală sau atacurile unor paraziți, pentru ansamblul suprafețelor de producție dintr-o zonă determinată, produsele din aceste culturi nu mai pot purta mențiunea referitoare la metoda ecologică;
   întrucât, cu toate acestea, în vederea respectării celorlalte norme de producție în agricultura ecologică, se impune reducerea, în anumite condiții, a perioadei de conversie la finalul căreia comercializarea produselor cu mențiunea respectivă este autorizată;
   întrucât vegetalele din același soi nu trebuie produse în unități administrate de același cultivator atât prin metoda de producție ecologică, cât și prin metoda de producție convențională;
   întrucât o excepție la acest principiu trebuie să fie prevăzută în cazul în care anumite suprafețe de culturi permanente trec progresiv de la metoda de producție convențională la metoda de producție biologică;
   întrucât excepțiile la acest principiu pot fi acceptate în anumite zone utilizate pentru cercetarea agronomică, în vederea dezvoltării agriculturii ecologice și stabilite de autoritățile statelor membre;
   întrucât producerea de semințe, de material de înmulțire vegetativ și de răsaduri este o activitate desfășurată de comercianți specializați care practică agricultura ecologică, pe lângă producerea acestor produse prin metoda de producție convențională;
   întrucât măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
   ADOPTĂ PREZENTUL REGULAMENT:
   Articolul 1
   Punctul 1 din anexa I și partea A din anexa III la Regulamentul (CEE) nr. 2092/91 sunt modificate în conformitate cu anexa la prezentul regulament.
   Articolul 2
   Prezentul regulament intră în vigoare în a cincisprezecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 mai 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 119, 30.5.1995, p. 9.
   ANEXĂ
   Regulamentul (CEE) nr. 2092/91 se modifică după cum urmează:
   
               1.
            
            
               După punctul 1 al secțiunii „Vegetale și produse vegetale” din anexa I se introduce paragraful următor:
               „În mod special, perioada de conversie poate fi redusă de către un stat membru la strictul necesar, în cazul în care parcelele au fost tratate cu un produs care nu figurează în anexa II partea B, în cadrul unei acțiuni de combatere a unei boli sau a unui parazit, declarată obligatorie de către autoritatea competentă a statului membru pe teritoriul său sau pe anumite părți ale acestuia, cu privire la o anumită cultură.
               Reducerea perioadei de conversie este condiționată de respectarea următoarelor elemente:
               
                           —
                        
                        
                           parcelele erau deja convertite sau erau în curs de conversie către agricultura ecologică;
                        
                     
                           —
                        
                        
                           degradarea produsului fitofarmaceutic respectiv trebuie să aibă drept rezultat un nivel nesemnificativ de reziduuri în sol și, în cazul unei culturi perene, în plantă;
                        
                     
                           —
                        
                        
                           statul membru respectiv trebuie să informeze celelalte state membre în legătură cu decizia sa privind obligația de tratare, precum și nivelul reducerii decise pentru perioada de conversie;
                        
                     
                           —
                        
                        
                           produsele din recolta care urmează tratamentului nu poate fi vândută având o mențiune cu privire la agricultura ecologică.”
                        
                     
         
               2.
            
            
               Punctul 9 al anexei III partea A se înlocuiește cu următorul text:
               9.   Atunci când un comerciant exploatează mai multe unități de producție în aceeași regiune, unitățile din regiune care produc vegetale sau produse vegetale care nu sunt reglementate de articolul 1, precum și locurile de depozitare a materiilor prime (precum îngrășăminte, produse fitofarmaceutice, semințe) sunt, de asemenea, supuse regimului de control, în ceea ce privește punctul 2 primul paragraf și punctele 3 și 4. În aceste unități nu se pot produce vegetale din același soi cu cele produse la unitatea menționată la punctul 1.
               Cu toate acestea, producătorii pot deroga de la norma menționată de ultima teză a paragrafului precedent:
               
                           (a)
                        
                        
                           în cazul producerii produselor de culturi perene (arboricultură, viță-de-vie, hamei), în măsura în care sunt îndeplinite următoarele condiții:
                           
                                       1.
                                    
                                    
                                       producția respectivă se înscrie în cadrul unui plan de conversie pentru care producătorul se angajează în mod ferm și care prevede ca începutul conversiei ultimei părți a suprafețelor respective spre producția ecologică să aibă loc într-o perioadă cât mai scurtă posibil, care nu poate depăși o durată maximă de 5 ani;
                                    
                                 
                                       2.
                                    
                                    
                                       au fost luate măsuri corespunzătoare pentru a asigura separarea permanentă a produselor provenite din fiecare dintre unitățile respective;
                                    
                                 
                                       3.
                                    
                                    
                                       organismul sau autoritatea de control este informat asupra recoltării fiecăruia dintre produsele respective cu cel puțin 48 de ore înainte;
                                    
                                 
                                       4.
                                    
                                    
                                       de îndată după finalizarea recoltării, producătorul comunică organismului sau autorității de control cantitățile exacte recoltate în unitățile respective, precum și toate caracteristicile care permit o identificare a producției (precum calitatea, culoarea, greutatea medie etc.) și confirmă că măsurile luate în vederea separării produselor au fost aplicate;
                                    
                                 
                                       5.
                                    
                                    
                                       planul de conversie și măsurile menționate la punctele 1 și 2 au fost aprobate de organismul sau autoritatea de control. Această aprobare trebuie confirmată în fiecare an după începerea planului de conversie;
                                    
                                 
                     
                           (b)
                        
                        
                           în cazul suprafețelor destinate cercetării agronomice, convenite de autoritățile competente ale statelor membre, în măsura în care condițiile 2, 3 și 4, precum și partea relevantă a condiției 5 menționate la litera (a) sunt îndeplinite;
                        
                     
                           (c)
                        
                        
                           în cazul producției de semințe, de material de înmulțire vegetativ și de răsaduri, în măsura în care condițiile 2, 3 și 4, precum și partea relevantă a condiției 5 menționate la litera (a) sunt îndeplinite.”